CELEX: 32022R0357
Language: bg
Date: 2022-03-02 00:00:00
Title: Регламент (ЕС) 2022/357 на Комисията от 2 март 2022 година за изменение, по отношение на международни счетоводни стандарти 1 и 8, на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета (текст от значение за ЕИП)

3.3.2022   
               
               
                  BG
               
               
                  Официален вестник на Европейския съюз
               
               
                  L 68/1
               
            
         РЕГЛАМЕНТ (ЕС) 2022/357 НА КОМИСИЯТА
         от 2 март 2022 година
         за изменение, по отношение на международни счетоводни стандарти 1 и 8, на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
         като има предвид, че:
         
                     (1)
                  
                  
                     С Регламент (ЕО) № 1126/2008 на Комисията (2) бяха приети някои международни стандарти и разяснения, които съществуваха към 15 октомври 2008 г.
                  
               
                     (2)
                  
                  
                     На 12 февруари 2021 г. Съветът по международни счетоводни стандарти публикува изменения на Международен счетоводен стандарт (МСС) 1 „Представяне на финансови отчети“ и МСС 8 „Счетоводна политика, промени в счетоводните приблизителни оценки и грешки“. С тези изменения се изясняват разликите между счетоводните политики и счетоводните приблизителни оценки с цел да се подобри последователното прилагане на счетоводните стандарти и съпоставимостта на финансовите отчети.
                  
               
                     (3)
                  
                  
                     След допитване до Европейската консултативна група за финансова отчетност Комисията стигна до заключението, че измененията на МСС 1 и МСС 8 удовлетворяват посочените в член 3, параграф 2 от Регламент (ЕО) № 1606/2002 критерии за приемането им.
                  
               
                     (4)
                  
                  
                     Поради това Регламент (ЕО) № 1126/2008 следва да бъде съответно изменен.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Счетоводния регулаторен комитет,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент (ЕО) № 1126/2008 се изменя, както следва:
            
                        а)
                     
                     
                        Международен счетоводен стандарт (МСС) 1 „Представяне на финансови отчети“ се изменя, както е посочено в приложението към настоящия регламент;
                     
                  
                        б)
                     
                     
                        МСС 8 „Счетоводна политика, промени в счетоводните приблизителни оценки и грешки“ се изменя, както е посочено в приложението към настоящия регламент.
                     
                  
         
            Член 2
            Предприятията прилагат посочените в член 1 изменения най-късно от началната дата на първата си финансова година, която започва на или след 1 януари 2023 г.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 2 март 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 243, 11.9.2002 г., стр. 1.
         
            (2)  Регламент (ЕО) № 1126/2008 на Комисията от 3 ноември 2008 г. за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета (ОВ L 320, 29.11.2008 г., стр. 1).
      
      
         
            ПРИЛОЖЕНИЕ
            Изменения на МСС 1
            
               „Представяне на финансови отчети“
            
            Изменят се параграфи 7, 10, 114, 117 и 122. Добавят се параграфи 117А—117Д и 139Х Заличават се параграфи 118, 119 и 121.
            ОПРЕДЕЛЕНИЯ
            
                     
                        
                           7.
                        
                     
                     
                        
                           В настоящия стандарт са използвани следните термини с посоченото значение:
                        
                        
                           „Счетоводни политики“ са определени в параграф 5 от МСС 8 „Счетоводна политика, промени в счетоводните приблизителни оценки и грешки“ и терминът се използва в настоящия стандарт със същото значение.
                        
                        …
                     
                  ФИНАНСОВИ ОТЧЕТИ
            ...
            
               Пълен комплект финансови отчети
            
            
                     
                        
                           10.
                        
                     
                     
                        
                           Пълният комплект на финансовите отчети включва следните компоненти:
                        
                        
                           …
                        
                        
                                    
                                       д)
                                    
                                 
                                 
                                    
                                       пояснителни приложения, съдържащи съществена информация за счетоводната политика и друга пояснителна информация;
                                    
                                 
                              
                           …
                        
                     
                  СТРУКТУРА И СЪДЪРЖАНИЕ
            ...
            
               Пояснителни приложения
            
            
               Структура
            
            ...
            
                     
                        114.
                     
                     
                        Примери за систематично подреждане или групиране на пояснителни приложения са:
                        …
                        
                                    в)
                                 
                                 
                                    съблюдаване на подреждането на единичните статии в отчета (или отчетите) за печалбата или загубата и другия всеобхватен доход и отчета за финансовото състояние, като например:
                                    …
                                    
                                                ii)
                                             
                                             
                                                съществена информация за счетоводната политика (виж параграф 117);
                                             
                                          …
                                 
                              
                  
               Оповестяване на информация за счетоводната политика
            
            
                     
                        
                           117.
                        
                     
                     
                        
                           Предприятието оповестява съществена информация за счетоводната политика (виж параграф 7). Информацията за счетоводната политика е съществена, ако, когато се разглежда заедно с друга информация, включена във финансовите отчети на предприятието, може основателно да се очаква, че тя ще повлияе на решенията, които основните ползватели на финансови отчети с общо предназначение вземат въз основа на тези финансови отчети.
                        
                     
                  
                     
                        117A
                     
                     
                        Информацията за счетоводната политика, която се отнася до несъществени сделки, други събития или условия, е несъществена и не е необходимо да се оповестява. Въпреки това информацията за счетоводната политика може да бъде съществена поради естеството на свързаните сделки, други събития или условия, дори ако сумите са несъществени. Не цялата информация за счетоводната политика обаче, свързана със съществени сделки, други събития или условия, сама по себе си е съществена.
                     
                  
                     
                        117Б
                     
                     
                        Информацията за счетоводната политика се очаква да бъде съществена, ако ползвателите на финансовите отчети на предприятието биха се нуждаели от нея, за да разберат друга съществена информация във финансовите отчети. Например предприятието може да смята, че дадена информация за счетоводната политика е съществена за неговите финансови отчети, ако информацията се отнася до съществени сделки, други събития или условия и:
                        
                                    а)
                                 
                                 
                                    предприятието е променило счетоводната си политика през отчетния период и тази промяна е довела до съществена промяна в информацията във финансовите отчети;
                                 
                              
                                    б)
                                 
                                 
                                    предприятието е избрало счетоводната политика от един или повече варианти, разрешени от МСФО — такава ситуация би могла да възникне, ако предприятието избере да оцени инвестиционния имот по историческа стойност, а не по справедлива стойност;
                                 
                              
                                    в)
                                 
                                 
                                    счетоводната политика е била разработена в съответствие с МСС 8 при липсата на специално приложим МСФО;
                                 
                              
                                    г)
                                 
                                 
                                    счетоводната политика се отнася до област, за която предприятието е задължено да прави значими преценки или допускания при прилагането на счетоводната политика, и предприятието оповестява тези преценки или допускания в съответствие с параграфи 122 и 125; или
                                 
                              
                                    д)
                                 
                                 
                                    счетоводното отчитане, което се изисква за тях, е сложно и в противен случай ползвателите на финансовите отчети на предприятието не биха разбрали тези съществени сделки, други събития или условия — такава ситуация може да възникне, ако предприятието прилага повече от един МСФО към даден клас съществени сделки.
                                 
                              
                  
                     
                        117В
                     
                     
                        Информацията за счетоводната политика, при която основният акцент е начинът, по който предприятието е приложило изискванията на МСФО към собствените си обстоятелства, предоставя специфична за предприятието информация, която е по-полезна за ползвателите на финансови отчети, отколкото стандартизираната информация или информация, която само повтаря или обобщава изискванията на МСФО.
                     
                  
                     
                        117Г
                     
                     
                        Ако предприятието оповестява несъществена информация за счетоводната политика, тази информация не трябва да служи за прикриване на съществена информация за счетоводната политика.
                     
                  
                     
                        117Д
                     
                     
                        Заключението на предприятието, че информацията за счетоводната политика е несъществена, не засяга съответните изисквания за оповестяване съгласно други МСФО.
                     
                  
                     
                        118.
                     
                     
                        [заличен]
                     
                  
                     
                        119.
                     
                     
                        [заличен]
                     
                  
                     
                        120.
                     
                     
                        [заличен]
                     
                  
                     
                        121.
                     
                     
                        [заличен]
                     
                  
                     
                        
                           122.
                        
                     
                     
                        
                           Наред със съществената информация за счетоводната политика или други пояснителни приложения предприятието оповестява преценките, отделно от тези, свързани с приблизителни оценки (вж. параграф 125), които ръководният екип е направил в процеса на прилагане на счетоводните политики на предприятието и които имат най-значим ефект върху признатите във финансовите отчети суми.
                        
                        ...
                     
                  ПРЕХОДНИ РАЗПОРЕДБИ И ДАТА НА ВЛИЗАНЕ В СИЛА
            ...
            
                     
                        139Х
                     
                     
                        С публикувания през февруари 2021 г. „Оповестяване на счетоводната политика“ бяха измени параграфи 7, 10, 114, 117 и 122, бяха добавени параграфи 117А—117Д и заличени параграфи 118, 119 и 121. С него бе изменена и Втората насока за практическото прилагане на МСФО 2 „Извършване на преценка на съществеността“. Предприятието прилага тези изменения на МСС 1 за годишните отчетни периоди, започващи на или след 1 януари 2023 г. Разрешено е по-ранно прилагане. Ако предприятието ги прилага за по-ранен период, то оповестява този факт.
                     
                  
               Изменения на други МСФО и публикации
            
            
               зменения на МСФО 7 „Финансови инструменти: оповестявания“
            
            И Изменят се параграфи 21 и Б5. Добавя се параграф 44ИИ.
            ЗНАЧЕНИЕ НА ФИНАНСОВИТЕ ИНСТРУМЕНТИ ЗА ФИНАНСОВОТО СЪСТОЯНИЕ И ПРЕДСТАВЯНЕ
            ...
            
               Други оповестявания
            
            
               Счетоводна политика
            
            
                     
                        21.
                     
                     
                        В съответствие с параграф 117 от МСС 1 „Представяне на финансови отчети“ (както е преработен през 2007 г.) предприятието оповестява съществена информация за счетоводната политика. Информацията за използваната при изготвянето на финансовите отчети база (или бази) за оценяване на финансовите инструменти се очаква да бъде съществена информация за счетоводната политика.
                        ...
                     
                  Дата на влизане в сила и преходни разпоредби
            ...
            
                     
                        44ИИ
                     
                     
                        С публикувания през февруари 2021 г. „Оповестяване на счетоводната политика“ бе изменен МСС 1 и Втората насока за практическото прилагане на МСФО „Извършване на преценка на съществеността“, като бяха изменени параграфи 21 и Б5. Предприятието прилага това изменение за годишните отчетни периоди, започващи на или след 1 януари 2023 г. Разрешено е по-ранно прилагане. Ако предприятието прилага изменението за по-ранен период, то оповестява този факт.
                        ...
                     
                  
               
                  Допълнение Б
                  Насоки за прилагане
                  ...
                  КЛАСОВЕ ФИНАНСОВИ ИНСТРУМЕНТИ И НИВО НА ОПОВЕСТЯВАНЕ (ПАРАГРАФ 6)
                  ...
                  
                     Други оповестявания — счетоводна политика (параграф 21)
                  
                  
                           
                              Б5
                           
                           
                              Параграф 21 изисква оповестяване на съществена информация за счетоводната политика, която се очаква да включва информация за използваната при изготвянето на финансовите отчети база (или бази) за оценяване на финансовите инструменти. За финансовите инструменти това оповестяване може да включва:
                              …
                              Параграф 122 на МСС 1 (както е преработен през 2007 г.) също изисква предприятията да оповестяват, наред със съществената информация за счетоводната политика или други пояснителни приложения, преценките, отделно от тези, свързани с приблизителни оценки, които ръководният екип е направил в процеса на прилагане на счетоводните политики на предприятието и които имат най-значим ефект върху признатите във финансовите отчети суми.
                           
                        
            
            
               Изменения на МСС 26 „Счетоводство и отчитане на планове за пенсионно осигуряване“
            
            Изменя се параграф 34 и се добавя параграф 38.
            ВСИЧКИ ПЛАНОВЕ
            
               Оповестяване
            
            
                     
                        
                           34.
                        
                     
                     
                        
                           Финансовите отчети на план за пенсионно осигуряване, независимо дали е с дефинирани доходи или с дефинирани вноски, съдържа също и следната информация:
                        
                        
                           …
                        
                        
                                    
                                       б)
                                    
                                 
                                 
                                    
                                       съществена информация за счетоводната политика; както и
                                    
                                 
                              
                           …
                        
                     
                  ДАТА НА ВЛИЗАНЕ В СИЛА
            ...
            
                     
                        38.
                     
                     
                        С публикувания през февруари 2021 г. „Оповестяване на счетоводната политика“ бе изменен МСС 1 и Втората насока за практическото прилагане на МСФО „Извършване на преценка на съществеността“, като бе изменен параграф 34. Предприятието прилага това изменение за годишните отчетни периоди, започващи на или след 1 януари 2023 г. Разрешено е по-ранно прилагане. Ако предприятието прилага изменението за по-ранен период, то оповестява този факт.
                     
                  
               Изменения на МСС 34 „Междинно финансово отчитане“
            
            Изменя се параграф 5 и се добавя параграф 60.
            СЪДЪРЖАНИЕ НА МЕЖДИННИЯ ФИНАНСОВ ОТЧЕТ
            
                     
                        5.
                     
                     
                        В МСС 1 се определя, че пълният комплект финансови отчети включва следните компоненти:
                        …
                        
                                    д)
                                 
                                 
                                    пояснителни приложения, съдържащи съществена информация за счетоводната политика и друга пояснителна информация;
                                 
                              …
                     
                  ДАТА НА ВЛИЗАНЕ В СИЛА
            ...
            
                     
                        60.
                     
                     
                        С публикувания през февруари 2021 г. „Оповестяване на счетоводната политика“ бе изменен МСС 1 и Втората насока за практическото прилагане на МСФО „Извършване на преценка на съществеността“, като бе изменен параграф 5. Предприятието прилага това изменение за годишните отчетни периоди, започващи на или след 1 януари 2023 г. Разрешено е по-ранно прилагане. Ако предприятието прилага изменението за по-ранен период, то оповестява този факт.
                     
                  
               Изменения на МСС 8
            
            
               
                  „Счетоводна политика, промени в счетоводните приблизителни оценки и грешки“
               
            
            Изменят се параграфи 5, 32, 34, 38 и 48, както и заглавието над параграф 32. Добавят се параграфи 32А—32Б, 34А и 54И, както и заглавия над параграфи 34 и 36. Заглавието над параграф 39 се изменя, за да стане подзаглавие на заглавието, добавено над параграф 34.
            ОПРЕДЕЛЕНИЯ
            
                     
                        
                           5.
                        
                     
                     
                        
                           В настоящия стандарт са използвани следните термини с посоченото значение:
                        
                        
                           …
                        
                        
                           „Счетоводни приблизителни оценки“ са паричните суми във финансовите отчети, чиято оценка е с елемент на несигурност.
                        
                        …
                     
                  СЧЕТОВОДНИ ПРИБЛИЗИТЕЛНИ ОЦЕНКИ
            
                     
                        32.
                     
                     
                        Счетоводната политика може да изисква позициите във финансовите отчети да бъдат оценявани по начин, който включва несигурност при оценяването, т.е. счетоводната политика може да изисква тези позиции да бъдат оценявани по парични суми, които не могат да бъдат наблюдавани пряко и вместо това трябва да бъдат приблизително оценени. В такъв случай предприятието изготвя счетоводна приблизителна оценка, за да постигне целта, определена в счетоводната политика. Изготвянето на счетоводни приблизителни оценки включва използването на преценки или предположения, основани на най-актуалната, надеждна информация. Примерите за счетоводни приблизителни оценки включват:
                        
                                    а)
                                 
                                 
                                    коректив за загуби за очаквани кредитни загуби, като се прилага МСФО 9 „Финансови инструменти“;
                                 
                              
                                    б)
                                 
                                 
                                    нетната реализуема стойност на позиция от материалните запаси, като се прилага МСС 2 „Материални запаси“;
                                 
                              
                                    в)
                                 
                                 
                                    справедливата стойност на актив или пасив, като се прилага МСФО 13 „Оценяване по справедлива стойност“;
                                 
                              
                                    г)
                                 
                                 
                                    разходите за амортизация на имоти, машини и съоръжения, като се прилага МСС 16; както и
                                 
                              
                                    д)
                                 
                                 
                                    провизия за гаранционни задължения, като се прилага МСС 37 „Провизии, условни пасиви и условни активи“.
                                 
                              
                  
                     
                        32A
                     
                     
                        Предприятието използва методи и входящи данни за оценяване, за да изготви счетоводна приблизителна оценка. Методите за оценяване включват методи за приблизителна оценка (например методи, използвани за оценяване на коректива за загуби за очаквани кредитни загуби при прилагане на МСФО 9) и методи за остойностяване (например методи, използвани за оценяване на справедливата стойност на актив или пасив при прилагане на МСФО 13).
                     
                  
                     
                        32Б
                     
                     
                        Терминът „приблизителна оценка“ в МСФО понякога се отнася до приблизителна оценка, която не е счетоводна приблизителна оценка, както е определено в настоящия стандарт. Например понякога става въпрос за входящи данни, използвани при изготвянето на счетоводни приблизителни оценки.
                        …
                     
                  
               Промени в счетоводните приблизителни оценки
            
            
                     
                        34.
                     
                     
                        Може да се наложи предприятието да промени счетоводната приблизителна оценка, ако настъпят промени в обстоятелствата, на които се основава счетоводната приблизителна оценка, или в резултат на нова информация, нови развития или натрупан опит. По своята същност промяната в счетоводната приблизителна оценка не се отнася до предходни периоди и не представлява корекция на грешка.
                     
                  
                     
                        34A
                     
                     
                        Ефектите върху счетоводната приблизителна оценка вследствие на промяна във входните данни или промяна в метода на оценяване са промени в счетоводните приблизителни оценки, освен ако не са резултат от корекция на грешки от предходен период.
                        …
                     
                  
               Извършване на промени в счетоводните приблизителни оценки
            
            …
            
                     
                        38.
                     
                     
                        Признаването в бъдеще на ефекта от промяната в счетоводната приблизителна оценка означава, че промяната се прилага за сделки, други събития и условия, считано от датата на тази промяна. Една промяна на счетоводна приблизителна оценка може да засегне печалбата или загубата само за текущия период или не само за него, а и за бъдещи периоди. Например промяна в коректива за загуби за очаквани кредитни загуби засяга печалбата или загубата само за текущия период и следователно се признава през текущия период. Промяна в приблизителната оценка на полезния живот или на очаквания модел на потребление на икономическите ползи от един амортизируем актив засяга обаче амортизационните разходи както за текущия период, така и за всеки бъдещ период през оставащия полезен живот на актива. И в двата случая ефектът от промяната, свързана с текущия период, се признава като приход или разход за текущия период. Ефектът върху бъдещите периоди, ако има такъв, се признава като приход или разход за бъдещи периоди.
                     
                  
               Оповестяване
            
            …
            ГРЕШКИ
            …
            
                     
                        48.
                     
                     
                        Корекциите на грешки се разграничават от промените в счетоводните приблизителни оценки. По своята същност счетоводните приблизителни оценки имат приблизителен характер и подлежат на преразглеждане след получаване на допълнителна информация. Например печалбата или загубата, призната в резултат на условност, не е корекция на грешка.
                        …
                     
                  ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
            …
            
                     
                        54И
                     
                     
                        С публикувания през февруари 2021 г. „Оповестяване на счетоводната политика“ бяха измени параграфи 5, 32, 34, 38 и 48, и добавени параграфи 32А, 32Б и 34А. Предприятието прилага тези изменения за годишните отчетни периоди, започващи на 1 януари 2023 г. или след тази дата. Разрешено е по-ранно прилагане. Предприятието прилага измененията по отношение на промените в счетоводните приблизителни оценки и промените в счетоводните политики, настъпили в началото на първия годишен отчетен период, през който то прилага измененията, или след това.